**ИНСТРУКЦИЈА ПО ЈАВЕН ПОВИК**

за избор на правно лице кое врши дејност или поседува дозвола за собирање и/или транспортирање, преработка, рециклирање и уништување на отпад (електронски отпад и друг отпад)

I. ОПШТИ ИНФОРМАЦИИ

Секретаријатот за законодавство на Владата на Република Северна Македонија, Бул. „Св.Кирил и Методиј“ бр. 54, 1000 Скопје има потреба од избор на правно лице кое врши дејност или поседува дозвола за собирање и/или транспортирање, преработка, рециклирање и уништување на отпад на движни ствари – електронска, информатичка, канцелариска и друга опрема, како и други основни средства- канцеларски мебел, кои се дотраени, неупотребливи или технолошки застарени и не ги користат државните органи или правните лица основани од државата, не можат да се продадат или разменат и кои не се користат од страна на Секретаријатот за законодавство на Владата на Република Северна Македонија.

II.ОПИС НА ПРЕДМЕТОТ НА ЈАВНИОТ ПОВИК

Предмет на јавниот повик се движни ствари - електронска, информатичка, канцелариска и друга опрема, како и други основни средства- канцеларски мебел, а кои се дотраени, неупотребливи или технолошки застарени, не ги користат државните органи или правните лица основани од државата и не можат да се продадат или разменат.

Движните ствари кои се предмет на јавниот повик се наоѓаат во ходникот на 5-ти кат и во подрумските простории во зградата на Секретаријатот за законодавство и детално се опишани во Прилог 1 на јавниот повик, со назив/опис на движната ствар и количина.

Избраното правно лице на јавниот повик има обврска да изврши преземање на движните ствари - електронска, информатичка, канцелариска и друга опрема, како и други основни средства- канцеларски мебел, кои се предмет на јавниот повик од погоренаведените простории на Секретаријатот за законодавство на Владата на Република Северна Македонија и истите да ги транспортира како отпад на соодветен начин, согласно со законските прописи.

III.КРИТЕРИУМ ЗА ИЗБОР

Критериум за избор на правно лице е преземање на движните ствари предмет на јавниот повик во најкраток можен рок, без надомест.

Доколку повеќе правни лица понудат исто времетраење на преземање на движните ствари предмет на јавниот повик, во тој случај ќе се избере правното лице кое прво поднело пријава за учество во Архивата на Секретаријатот за законодавство на Владата на Република Северна Македонија.

Доколку е пристигната само една пријава за учество од едно правно лице, Секретаријатот за законодавство на Владата на Република Северна Македонија ќе изврши избор на тоа правно лице.

IV. ПРАВО НА УЧЕСТВО

Право да поднесат пријава за учество имаат сите заинтересирани правни лица регистрирани за вршење на дејноста предмет на јавниот повик, односно кои вршат дејност или поседуваат дозвола за собирање и/или транспортирање, преработка, рециклирање и уништување на електронски отпад, како и дозвола за собирање и/или транспортирање, преработка, рециклирање и уништување на друг отпад.

**Документи кои треба да се достават кон пријавата за учество се следниве:**

• Способност за вршење на дејност

- важечки дозволи за собирање и/или транспортирање, преработка, рециклирање и уништување на отпад издадена од надлежен орган.

• Техничка и професионална способност

- изјава дека располага со соодветни транспортни средства за извршување на предметот на jавниот повик,

- изјава дека за непречено извршување на услугата ќе има на располагање во секое време доволен број на лица за извршување на услугата предмет на јавниот повик.

Документите за способност за вршење на професионална дејност, како и техничка и професионална способност се приложуваат во оригинал или во копија заверена од правното лице со потпис на одговорното лице и со назнака „Верно на оригиналот“.

Доколку избраното правно лице се откаже од склучување на договорот, во тој случај склучување на договор ќе му биде понудено на наредното правно лице кое поднело пријава за учество и соодветна документација предвидена во јавниот повик.

V. ПРАШАЊА И ПОЈАСНУВАЊА

Подетални информации може да се добијат секој работен ден од 08:00 до 16:00 часот во просториите на Секретаријатот за законодавство на Владата на Република Северна Македонија, бул. „Св.Кирил и Методиј“ бр. 54, 1000 Скопје.

Лице за контакт во врска со јавниот повик е Борче Јовановски, тел. за контакт 070/695-004, e-mail: borce.jovanovski@sz.gov.mk .

VI. КРАЕН РОК ЗА ДОСТАВУВАЊЕ НА ПРИЈАВА ЗА УЧЕСТВО

**Краен рок за доставување на пријава за учество е 23.01.2024 година до 16.00 часот.**

Пријавите се поднесуваат:

- по пошта или директно во архивата на Секретаријатот за законодавство на Владата на Република Северна Македонија.

Пријавата која е поднесена по истекот на крајниот рок, се отфрла како задоцнета.

Ненавремено доставени документи нема да се разгледуваат.

Правното лице го приложува оригиналниот примерок на пријавата со документите кон неа во затворен коверт, преку пошта или директно во архивата на Секретаријатот за законодавство на Владата на Република Северна Македонија. „Не отворај“ За јавен повик за избор на правно лице кое врши дејност или поседува дозвола за собирање и/или транспортирање, преработка, рециклирање и уништување на отпад.

Секретаријат за законодавство на Владата на Република Северна Македонија,

(зградата на стара Нова Македонија на петти кат),

бул. „Св.Кирил и Методиј“ бр. 54,

1000 Скопје

VII. СКЛУЧУВАЊЕ НА ДОГОВОР

Секретаријатот за законодавство по истекот на 3 дена од денот на донесувањето на решението за избор на правно лице кое врши дејност или поседува дозвола за собирање и/или транспортирање, преработка, рециклирање и уништување на отпад и кое ќе изврши преземање на движните ствари предмет на јавниот повик, ќе го извести во писмена форма избраното правно лице.

Истовремено, Секретаријатот за законодавство ќе ги извести сите правни лица кои учествувале на јавниот повик за извршениот избор.

Секретаријатот за законодавство ќе склучи договор со едно правно лице кое поднело пријава за учество за преземање на движните ствари и кое ги исполнува условите наведени во јавниот повик.

VIII.ОБВРСКИ НА ИЗБРАНОТО ПРАВНО ЛИЦЕ ПО СКЛУЧУВАЊЕ НА ДОГОВОРОТ

Правното лице со кое Секретаријатот за законодавство ќе склучи договор е должно да изврши преземање на движните ствари предмет на јавниот повик од просториите на Секретаријатот за законодавство и истите да ги селектира и транспортира на соодветен начин, согласно законските прописи.

При превземање на движните ствари предмет на јавниот повик од страна на избраното правно лице, Секретаријатот за законодавство и избраното правно лице се должни да извршат записничко примопредавање на предметните движни ствари.

Прилог 1: Листа на основни средства за расходување и отпис од сметководствена евиденција во Секретаријатот за законодавство на Владата на Република Северна Македонија утврдена со Одлуката за давање согласност за спроведување постапка за избор на правно лице кое врши дејност или поседува дозвола за собирање и/или транспортирање, преработка, рециклирање и уништување на отпад на Владата на Република Северна Македонија бр. 41-498/2 од 09.01.2024 година, објавена во „Службен весник на Република Северна Македонија“ бр. 8 од 12.01.2024 година.

**Прилог 2:**

Пријава за учество и Изјави

Пријава за учество (Правно лице, архивски број, датум и место)

Во врска со јавниот повик, објавен од страна на Секретаријатот за законодавство на Владата на Република Северна Македонија за избор на правно лице кое врши дејност или поседува дозвола за собирање и/или транспортирање, преработка, рециклирање и уништување на отпад, ја поднесуваме следнава пријава за учество:

I. ОПШТИ ПОДАТОЦИ

1. Име на правно лице: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Контакт информации

- Адреса: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Телефон: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Факс: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Е-пошта: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Лице за контакт: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(лице кое ке биде задолжено за реализација)

3. Одговорно лице: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Даночен број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Матичен број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Со поднесувањето на оваа пријава за учество, изјавуваме дека рокот во кој ќе извршиме преземање на движните ствари предмет на јавниот повик изнесува \_\_\_\_\_\_\_\_\_\_\_денови (од денот на склучување на договорот). Исто така, со поднесување на оваа пријава за учество во целост ги прифаќаме условите предвидени во јавниот повик и не го оспоруваме вашето право да ја поништите постапката.

**Oдговорно лице во правното лице**

-------------------------------------

\*Пријавата за учество ја потпишува одговорно лице на правното лице

И З Ј А В А

Јас долупотпишаниот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ во својство на одговорно лице на правното лице \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_под целосна материјална и кривична одговорност изјавувам дека располагам со соодветни транспортни средства за извршување на предметот на jавниот повик за избор на правно лице кое врши дејност или поседува дозвола за собирање и/или транспортирање, преработка, рециклирање и уништување на отпад.

Одговорно лице

\_\_\_\_\_\_\_\_\_\_\_\_\_\_\_\_\_\_\_\_

\*Изјавата ја потпишува одговорното лице на правното лице

И З Ј А В А

Јас долупотпишаниот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ во својство на одговорно лице на правното лице\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_под целосна материјална и кривична одговорност изјавувам дека за непречено извршување на услугата ќе имам на располагање во секое време доволен број на лица за извршување на услугата предмет на јавниот повик за избор на правно лице кое врши дејност или поседува дозвола за собирање и/или транспортирање преработка, рециклирање и уништување на отпад.

Oдговорно лице

\_\_\_\_\_\_\_\_\_\_\_\_\_\_\_\_\_\_\_\_\_\_

\*Изјавата ја потпишува одговорното лице на правното лице

И З Ј А В А

Јас долупотпишаниот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ во својство на одговорно лице на правното лице\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_под целосна материјална и кривична одговорност изјавувам дека по преземањето на електронската, информатичката, канцелариската и другата опрема, како и другите основни средства- канцеларски мебел дека истите ке бидат соодветно уништени и рециклирани во согласност со законските прописи и нема да се злоупотребат податоците од информатичката опрема.

Oдговорно лице

\_\_\_\_\_\_\_\_\_\_\_\_\_\_\_\_\_\_\_\_\_\_

\*Изјавата ја потпишува одговорното лице на правното лице

**Прилог 3:**

Одлука за давање согласност за спроведување постапка за избор на правно лице кое врши дејност или поседува дозвола за собирање и/или транспортирање, преработка, рециклирање и уништување на отпад на Владата на Република Северна Македонија бр. 41-498/2 од 09.01.2024 година, објавена во „Службен весник на Република Северна Македонија“ бр. 8 од 12.01.2024 година.

Секретаријат за законодавство на Владата на Република Северна Македонија